plato-philosophy.timaeus 25
τότε γὰρ πορεύσιμον ἦν τὸ ἐκεῖ πέλαγος · νῆσον γὰρ πρὸ τοῦ στόματος εἶχεν ὃ καλεῖτε , ὥς φατε , ὑμεῖς Ἡρακλέους στήλας , ἡ δὲ νῆσος ἅμα Λιβύης ἦν καὶ Ἀσίας μείζων , ἐξ ἧς ἐπιβατὸν ἐπὶ τὰς ἄλλας νήσους τοῖς τότε ἐγίγνετο πορευομένοις , ἐκ δὲ τῶν νήσων ἐπὶ τὴν καταντικρὺ πᾶσαν ἤπειρον τὴν περὶ τὸν ἀληθινὸν ἐκεῖνον πόντον . τάδε μὲν γάρ , ὅσα ἐντὸς τοῦ στόματος οὗ λέγομεν , φαίνεται λιμὴν στενόν τινα ἔχων εἴσπλουν · ἐκεῖνο δὲ πέλαγος ὄντως ἥ τε περιέχουσα αὐτὸ γῆ παντελῶς ἀληθῶς ὀρθότατʼ ἂν λέγοιτο ἤπειρος . ἐν δὲ δὴ τῇ Ἀτλαντίδι νήσῳ ταύτῃ μεγάλη συνέστη καὶ θαυμαστὴ δύναμις βασιλέων , κρατοῦσα μὲν ἁπάσης τῆς νήσου , πολλῶν δὲ ἄλλων νήσων καὶ μερῶν τῆς ἠπείρου · πρὸς δὲ τούτοις ἔτι τῶν ἐντὸς τῇδε Λιβύης μὲν ἦρχον μέχρι πρὸς Αἴγυπτον , τῆς δὲ Εὐρώπης μέχρι Τυρρηνίας . αὕτη δὴ πᾶσα συναθροισθεῖσα εἰς ἓν ἡ δύναμις τόν τε παρʼ ὑμῖν καὶ τὸν παρʼ ἡμῖν καὶ τὸν ἐντὸς τοῦ στόματος πάντα τόπον μιᾷ ποτὲ ἐπεχείρησεν ὁρμῇ δουλοῦσθαι . τότε οὖν ὑμῶν , ὦ Σόλων , τῆς πόλεως ἡ δύναμις εἰς ἅπαντας ἀνθρώπους διαφανὴς ἀρετῇ τε καὶ ῥώμῃ ἐγένετο · πάντων γὰρ προστᾶσα εὐψυχίᾳ καὶ τέχναις ὅσαι κατὰ πόλεμον , τὰ μὲν τῶν Ἑλλήνων ἡγουμένη , τὰ δʼ αὐτὴ μονωθεῖσα ἐξ ἀνάγκης τῶν ἄλλων ἀποστάντων , ἐπὶ τοὺς ἐσχάτους ἀφικομένη κινδύνους , κρατήσασα μὲν τῶν ἐπιόντων τρόπαιον ἔστησεν , τοὺς δὲ μήπω δεδουλωμένους διεκώλυσεν δουλωθῆναι , τοὺς δʼ ἄλλους , ὅσοι κατοικοῦμεν ἐντὸς ὅρων Ἡρακλείων , ἀφθόνως ἅπαντας ἠλευθέρωσεν . ὑστέρῳ δὲ χρόνῳ σεισμῶν ἐξαισίων καὶ κατακλυσμῶν γενομένων , μιᾶς ἡμέρας καὶ νυκτὸς χαλεπῆς ἐπελθούσης , τό τε παρʼ ὑμῖν μάχιμον πᾶν ἁθρόον ἔδυ κατὰ γῆς , ἥ τε Ἀτλαντὶς νῆσος ὡσαύτως κατὰ τῆς θαλάττης δῦσα ἠφανίσθη · διὸ καὶ νῦν ἄπορον καὶ ἀδιερεύνητον γέγονεν τοὐκεῖ πέλαγος , πηλοῦ κάρτα βραχέος ἐμποδὼν ὄντος , ὃν ἡ νῆσος ἱζομένη παρέσχετο . τὰ μὲν δὴ ῥηθέντα , ὦ Σώκρατες , ὑπὸ τοῦ παλαιοῦ Κριτίου κατʼ ἀκοὴν τὴν Σόλωνος , ὡς συντόμως εἰπεῖν , ἀκήκοας · λέγοντος δὲ δὴ χθὲς σοῦ περὶ πολιτείας τε καὶ τῶν ἀνδρῶν οὓς ἔλεγες , ἐθαύμαζον ἀναμιμνῃσκόμενος αὐτὰ ἃ νῦν λέγω , κατανοῶν ὡς δαιμονίως ἔκ τινος τύχης οὐκ ἄπο σκοποῦ συνηνέχθης τὰ πολλὰ οἷς Σόλων εἶπεν .
Lemmas: τότε γάρ πορεύσιμος εἰμί ὁ ἐκεῖ πέλαγος · νῆσος γάρ πρό ὁ στόμα ἔχω ὅς καλέω , ὡς φημί , σύ Ἡρακλῆς στήλη , ὁ δέ νῆσος ἅμα Λιβύη εἰμί καί Ἀσία μέγας , ἐκ ὅς ἐπιβατός ἐπί ὁ ἄλλος νῆσος ὁ τότε γίγνομαι πορεύω , ἐκ δέ ὁ νῆσος ἐπί ὁ καταντικρύ πᾶς ἤπειρος ὁ περί ὁ ἀληθινός ἐκεῖνος πόντος . ὅδε μέν γάρ , ὅσος ἐντός ὁ στόμα ὅς λέγω , φαίνω λιμήν στενός τις ἔχω εἴσπλοος · ἐκεῖνος δέ πέλαγος ὄντως ὁ τε περιέχω αὐτός γῆ παντελής ἀληθής ὀρθός ἄν λέγω ἤπειρος . ἐν δέ δή ὁ Ἀτλαντίς νῆσος οὗτος μέγας συνίστημι καί θαυμαστός δύναμις βασιλεύς , κρατέω μέν ἅπας ὁ νῆσος , πολύς δέ ἄλλος νῆσος καί μέρος ὁ ἤπειρος · πρός δέ οὗτος ἔτι ὁ ἐντός τῇδε Λιβύη μέν ἄρχω μέχρι πρός Αἴγυπτος , ὁ δέ Εὐρώπη μέχρι Τυρρηνία . οὗτος δή πᾶς συναθροίζω εἰς εἷς ὁ δύναμις ὁ τε παρά σύ καί ὁ παρά ἐγώ καί ὁ ἐντός ὁ στόμα πᾶς τόπος εἷς ποτέ ἐπιχειρέω ὁρμή δουλόω . τότε οὖν σύ , ὦ Σόλων , ὁ πόλις ὁ δύναμις εἰς ἅπας ἄνθρωπος διαφανής ἀρετή τε καί ῥώμη γίγνομαι · πᾶς γάρ προΐστημι εὐψυχία καί τέχνη ὅσος κατά πόλεμος , ὁ μέν ὁ Ἕλλην ἡγέομαι , ὁ δέ αὐτός μονόω ἐκ ἀνάγκη ὁ ἄλλος ἀφίστημι , ἐπί ὁ ἔσχατος ἀφικνέομαι κίνδυνος , κρατέω μέν ὁ ἐπέρχομαι τρόπαιον ἵστημι , ὁ δέ μήπω δουλόω διακωλύω δουλόω , ὁ δέ ἄλλος , ὅσος κατοικέω ἐντός ὅρος Ἡράκλειος , ἄφθονος ἅπας ἐλευθερόω . ὕστερος δέ χρόνος σεισμός ἐξαίσιος καί κατακλυσμός γίγνομαι , εἷς ἡμέρα καί νύξ χαλεπός ἐπέρχομαι , ὁ τε παρά σύ μάχιμος πᾶς ἀθρόος δύω κατά γῆ , ὁ τε Ἀτλαντίς νῆσος ὡσαύτως κατά ὁ θάλασσα δύω ἀφανίζω · διό καί νῦν ἄπορος καί ἀδιερεύνητος γίγνομαι ἐκεῖ πέλαγος , πηλός κάρτα βραχύς ἐμποδών εἰμί , ὅς ὁ νῆσος ἵζω παρέχω . ὁ μέν δή λέγω , ὦ Σωκράτης , ὑπό ὁ παλαιός Κριτίας κατά ἀκοή ὁ Σόλων , ὡς σύντομος λέγω , ἀκούω · λέγω δέ δή χθές σύ περί πολιτεία τε καί ὁ ἀνήρ ὅς λέγω , θαυμάζω ἀναμιμνῄσκω αὐτός ὅς νῦν λέγω , κατανοέω ὡς δαιμόνιος ἐκ τις τύχη οὐ ἀπό σκοπός συμφέρω ὁ πολύς ὅς Σόλων λέγω .